Светлана Мушкинаны "БСТ" телеканалында эшләүселәрҙең күбеһе үҙҙәренең "әсәһе" тип атай. Светлана Леонидовна - был өлкәлә иң оҙаҡ һәм бай тәжрибәле хеҙмәткәрҙәрҙең береһе. Ябай хәбәрсенән башлап, әҙәби тапшырыуҙарҙың баш мөхәриренә тиклем матур хеҙмәт юлы үткән. Уның авторлығындағы йөҙҙәрсә телетапшырыуҙары телевидениеның "алтын фонды"н тулыландырған. Бөгөн дә Светлана Мушкинаның тапшырыуҙары Башҡортостан Юлдаш телевидениеһының һәм "ОТР" телеканалында ҙур уңыш менән күрһәтелә. Бөгөнгө "зәңгәр экран" йондоҙҙарының күбеһе - уның уҡыусылары. Хаҡлы ялда булыуына ҡарамаҫтан, Светлана Леонидовна әле лә үҙенең коллегаларын кәңәштәренән ташламай, улар менән һәр саҡ бергә.